“อภิชัย เตชะอุบล” เข้าเก็บหุ้น HOTPOT เพิ่ม รวมถือเกือบ 13%
“อภิชัย เตชะอุบล” เข้าเก็บหุ้น HOTPOT เพิ่ม รวมถือเกือบ 13%
25 พ.ย. 2559

บริษัท ฮอท พอท จำกัด (มหาชน) หรือ HOTPOT ระบุว่า รายการซื้อขายหุ้นในกระดานใหญ่ (Big Lot) เมื่อวันที่ 24 พ.ย.59 ว่า น.ส.สกุณา บ่ายเจริญ ซึ่งเป็นผู้ถือหุ้นรายใหญ่และกรรมการ และรองประธานเจ้าหน้าที่บริหารของบริษัทได้ขายหุ้นจำนวน 11,000,000 หุ้น คิดเป็น 2.71% ของจำนวนหุ้นที่จำหน่ายแล้วทั้งหมด ในราคาหุ้นละ 2.80 บาท ให้แก่ นายอภิชัย เตชะอุบล
โดยก่อนหน้านี้ เมื่อวันที่ 18 ตุลาคม 2559 นั้น นางสาวสกุณา บ่ายเจริญ ได้ขายหุ้นในกระดานใหญ่ (Big Lot) ให้แก่ นายอภิชัย เตชะอุบล จำนวน 41,500,000 หุ้นคิดเป็นร้อยละ 10.22 ของจำนวนหุ้นที่จำหน่ายแล้วทั้งหมด รวมสัดส่วนการถือหุ้นทั้งหมด 12.93%
ทั้งนี้ หลังจากการขายหุ้น Big Lot แล้ว ทำให้โครงสร้างของผู้ถือหุ้นรายใหญ่มีการเปลี่ยนแปลง แต่ไม่ส่งผลกระทบต่อโครงสร้างการจัดการและการดำเนินธุรกิจของบริษัทแต่อย่างใด นอกจากนั้น การเข้าถือครองหุ้นของผู้ถือหุ้นรายใหม่ดังกล่าวข้างต้น ไม่เข้าข่ายที่จะต้องทำคำเสนอซื้อหลักทรัพย์แต่อย่างใด
อนึ่ง นายอภิชัย เตชะอุบล เป็นผู้ถือหุ้นใหญ่อันดับ 1 ของ บริษัท ไทยพัฒนาโรงงานอุตสาหกรรม จำกัด (มหาชน) หรือ TFD และตระกูลเตชะอุบล เป็นผู้ถือหุ้นใหญ่ในบริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD
 
สำหรับโครงสร้างผู้ถือหุ้นใหญ่อันดับ 1-5 ของ HOTPOT มีดังนี้
(ภาพรวมข้อมูลผู้ถือหุ้น ณ วันที่ 15/03/2559)